JohanHeinsen/ENO huggingface dataset:
Odense Adresse-Contoirs Efterretninger, 1846-01-28
Paa en af de større Landeiendomme i Fyen ønskes en Forvalterplads af en ung Mand, der bestandig har offret sig til Landvæsenet og senest har conditioneret i 4 Aar paa betydelige Godser i Holsteen, hvor han, foruden at praktisere i øvrige Retninger af Faget, blev nøie bekjendt med kunstig Engvanding, hvis Anlæg han med Sikkerhed kan paatage sig, da han tillige besidder de fornødne Kundskaber i Mathematik &c. Han opholder sig nu i Kjøbenhavn for at uddanne sig i Agri cultur-Chemie og Veterinairkunsten. De bedste Anbefalinger kunne præsteres. Adressecontoiret anviser.
Odense Adresse-Contoirs Efterretninger, 1846-01-28
En duelig Gjørtlersvend ønskes strax, og kan faae stadigt Arbeide. Adressecontoiret anviser.
Odense Adresse-Contoirs Efterretninger, 1846-01-28
Jmod anordnet Sikkerhed kunne 1200 Rbd., tilhørende Umyndige under Lunde og Skam Herreders Overformynderie, strax erholdes til Laans. Lunde og Skam Herreders Contoir den 21 Januar 1846. Hillerup. En Fideicommiscapital af 25000 Rbd. og 2 andre Capitaler c. 2000 Rbd. og 1600 Rbd. vil i 11 Juni Termin være at erholde til Laans; de 2 Første dog ikkuns mod Prioritet i Landeiendomme. De Laansøgende ville med fornøden Legitimation henvende sig til Kasserer og Procurator J. J. Hansen i Odense. Klæde til Dhrr. Told-Em L. B. J. bedsmænd, i de befalede Farver, i fine og middel Vare, samt Distinctionstegn, Tresser og Knapper ere arriverede hos L. B. Jürgensen.
Odense Adresse-Contoirs Efterretninger, 1846-01-28
Nyeste og moderneste Kappe- og Hattebaand ere idag arriverede hos Odense den 28 Januar 1846. V. Tychsen.
Odense Adresse-Contoirs Efterretninger, 1846-01-28
Atter igjen er arriveret et smukt Udvalg af brodeerte Molls Over- & Underkraver m.m., som vi ere saa fri at anbefale til de billigste Priser. Bünger & Petersen.
Odense Adresse-Contoirs Efterretninger, 1846-01-28
Moderne Bal=Krave=ShawE. B. S. ler af Gros de Tour i Smag som de Flors, er i Dag med Posten arriveret. L. B. Jürgensen.
Odense Adresse-Contoirs Efterretninger, 1846-01-28
Hos Gartner Wandall paa Brahesborg faaes i dette Foraar til muligst billige Priser godt og paalideligt Have- og Blomsterfrøe.
Odense Adresse-Contoirs Efterretninger, 1846-01-28
Fortrinlig god tør særøisk Fisk kan faaes i større og mindre Partier til de billigste Priser hos J. H. C. Weeke i Odense, Nye Vogne til Salg.
Odense Adresse-Contoirs Efterretninger, 1846-01-28
Tvende nye Fjellevogne staae til Salg hos Maler Løn green paa Nedergade.
Odense Adresse-Contoirs Efterretninger, 1846-01-28
Min 2 Etages grundmurede Gaard Nr. 30, Mærk, paa Odense Overgade er underhaanden at faae tilkjøbs paa gode Vilkaar. Det Nærmere erfares af R. Striegler, som beboer samme.
Odense Adresse-Contoirs Efterretninger, 1846-01-28
NB. En Eiendom her i Byen med have ønskes tilkjøbs.
Odense Adresse-Contoirs Efterretninger, 1846-01-28
Kochs Farveri i Bogense til Salg. Formedelst Kjøb af en Eiendom i en anden By, agter jeg at bortsælge min Gaard her, med det der værende Farveri og Trykkeri. Bygningerne, bestaaende af 9 Fag til Gaden paa 2 Etager, 22 Fag Side= og Baghuus, afgive saavel en god og rummelig Bopæl som rigelig Plads til Bedriften. Foruden en stor Have, hvori haves rindende Vand, kan medfølge en tilstødende Englod paa 5 Tønder Land. Farveriet har 2 Varmkyper, 4 Koldkyper, 4 indmurede Kjedler, en ny Jernpresse, foruden alle øvrige til en fuldstændig Bedrift hørende Redskaber, der samtlige medfølge i Kjøbet. Bedriften sysselsætter daglig 9 a 10 Mennesker. Tiltrædelsen kan skee efter Kjøberens Bestemmelse. Naar man henvender sig til mig i portofrie Breve, er jeg villig at meddele enhver yderligere Oplysning; men jeg ønsker helst, at Liebhavere personlig eller ved Commissionair tage Eiendommen i Øiesyn.
Odense Adresse-Contoirs Efterretninger, 1846-01-28
For mine Kunders Skyld bemærkes, at jeg under enhver Omstændighed endnu i længere Tid uforandret fortsætter min Bedrift her paa Stedet. Bogense, i Januar 1846. J. H. Koch En Eiendom, 2 Miil fra Odense, særdeles godt indrettet, med et Areal af circa 40 Tønder Land, en Eng, der afgiver 25 a 30 Læs Høe, og en Tørvemose, som aarlig afgiver 2 a 300 Læs Tørv, er underhaanden at faae tilkjøbs. Man behager at henvende sig til Exam. juris Hansen i Vindegaden i Odense.
Odense Adresse-Contoirs Efterretninger, 1846-01-28
Et paa Adelgade i Bogense beliggende Huus paa 6 Fag, der afgiver en meget smuk og beqvem Bopæl, med fornødent Baghuus og en god Have, er strax at faae tilkjøbs mod en ringe Udbetaling, eller i Mangel heraf til Leie, naar man henvender sig til Procurator Jespersen i Bogense Et Huus med fornøden Tørveskiær og circa 6 a 7 Tdr. Agerland, paa Birkum Mark, Fraugde Sogn, er underhaanden at faae tilkjøbs, naar man henvender sig til Eieren Cornelius Olsen.
Odense Adresse-Contoirs Efterretninger, 1846-01-28
J Brenderup Sogn kan 18 a 20 Tdr. Land erholdes tilkjøbs enten samlet eller og særskilt; en Gaardsplads og Humlehauge paa 3 a 4 Tdr. Land, og en Jordlod paa 15 a 16 Tdr. Land, Alt meget god Jord. Liebhavere ville henvende dem til Fuldmægtig Schmith i Middelfart, som afslutter Handelen, Jfølge Vedkommendes Begjæring, bliver Mandagen den 2 Februar førstk. og følgende Dag. Formiddag Kl. 10, ved offentlig Auction, der afholdes i Wissenberg Kroe, bortsolgt endeel Munderingsstykker, bestaaende af lyseblaae Beenklæder, hvide, grønne og røde Munderinger, grønne og blaae Bais Trøier, Kapper, røde Pelse, forede med Skind, lange Qvaste, 4 Sadler med Tilbehør, nogle Ridetøier, Vandtrændser, Felt kaskjetter, Geværer, Kidtler og Sabelskeder, Odense Herredscontoir den 20 Januar 1816. F. Knudsen, Skove Auction.
Odense Adresse-Contoirs Efterretninger, 1846-01-28
Jfølge Eierens Begjæring bliver Onsdagen den 4 Februar førstk., Formiddag Kl. 9, i Hesberg Skov afholdt offentlig Auction over endeel paa Roden staaende Bøge, Elle tjenlige til Træskoe, Egetop til Kragetræer og Bøgendhugning. Mødestedet er ved Gaarden. Odense Herredscontoir den 21 Januar 1816. F. Knudsen.
Odense Adresse-Contoirs Efterretninger, 1846-01-28
Skov-Auction ved Aalykkegaard. Jfølge Eierens Forlangende bliver Torsdagen den 5 Februar førstk., Formiddag Kl. 10, i Aalykkegaards Skov afholdt offentlig Auction over endeel paa Roden staaende store Bøge, saavelsom noget Udhug i Snapindskoven. Auctionen begynder i Gaardskoven ved Forpagterboligen. Odense Herredscontoir den 21 Januar 1846. F. Knudsen.
Odense Adresse-Contoirs Efterretninger, 1846-01-28
Jfølge Begjæring af Huusmand Nicolai Rasmussen af Veuslingeheed, bliver det ham tilhørende Huus med tilliggende Jordlod paa circa 4 Tdr. Land, af nyt Hartkorn 2 Skpr. 1 Fdkr., stillet til Bortsalg, om antageligt Bud skeer, ved een Auction, der afholdes i Huset Mandagen den 16 Febr. førstk., om Formiddagen Kl. 11. Hvilket herved til Lysthavendes Efterretning bekjendtgjøres. Skoubye Herredscontoir i Bogense den 12 Januar 1846. Baadsgaard.
Odense Adresse-Contoirs Efterretninger, 1846-01-28
Anden Klasse, for Sum af over 35 til ikke over de 2. 60 60 Rbd. Sølv. 10 Rigsbankskilling Sølv. Bentzen. 1846. Malling. Frederich Ernst Wilhelm Knudsen, Hans Kongelige Majestæts Etatsraad, Herredsfoged og Skriver i Odense Herred, Ridder af Dannebroge, Gjør vitterligt: at for mig haver andraget Eieren Hans Jensen af Kiosmosegaard i Tommerup Sogn, Odense Herred, og Amt i Fyen, at han, ifølge Kongelig Bevilling af 4 Decbr. 1845, maae, efter Stævning med Aar og Dags Varsel, trende Gange indført i den berlingske politiske og Avertissements tidende, Fyens Stiftavis og den altonaiske Mercur, erhverve Mortificationsdom paa en af Gaardens forrige Eier, afdøde Rasmus Pedersen, til hans ligeledes afdøde Broder Mads Pedersen den 11 Juni 1827 udstædt og den 20 Septbr. f. A. ved Odense Herredsret tinglæst Panteobligation, stor 370 Rbd. Sedler, hvorved er givet Pant i bemeldte Kivsmosegaard, staaende for 2 Tdr. Hartkorn gammel Matricul med sammes Tilliggende, næstefter 300 Rbd. Sedler, hvilken Obligation er indfriet, bortkommen og ikke bleven udslettet.
Odense Adresse-Contoirs Efterretninger, 1846-01-28
Jfølge heraf, indstævnes med Aar og Dags Varsel, 3 Gange indført i den Berlingske Tidende, Fyens Stiftsavis og den altonaiske Mercur, den eller dem, som maatte være i Besiddelse af bemeldte Obligation, til at møde inden Odense Herredsret, den første Torsdag i April 1817, som det er Tingdag, ved befalet Tingtid, for da og der at bevise lovlig Adkomst til samme; thi i modsat Fald vil Citanten paastaae bemeldte Obligation ved Dom mortificeret til Udslettelse af Pantebogen. Laugdag og Forelæggelse er afskaffet ved Forordningen af 3 Juni 1796. Til Bekræftelse under min Haand og Embedssegl. Odense Herredscontoir den 24 Januar 1816. F. Knudsen. (L. S.)
Odense Adresse-Contoirs Efterretninger, 1846-01-28
Fyens Stiftsavis. Udgives 5 Gange ugentlig. Trykt med Hurtigpresse.
Odense Adresse-Contoirs Efterretninger, 1846-01-29
udlandet. Storbrittannien. Dronningen har den 22 ds. i egen Person aabnet Parlamentet og i Trontalen beklaget, at Uenigheden med de nordamerikanske Fristater angaaende Oregongebetet endnu ikke var bleven bilagt; om Afskaffelsen af Korntolden indeholder Talen ikkun dunkle Udtryk.
Odense Adresse-Contoirs Efterretninger, 1846-01-29
Jtalien. En Koureer har overbragt den Efterretning til Rom, at Keiserinden af Rusland vilde ankomme dertil 14 Dage før Karnevalet, da hun efter sit lange Ophold i Palermo længselsfuldt ønsker Forandring og Afvexling i Omgivelserne.
Odense Adresse-Contoirs Efterretninger, 1846-01-29
Jfølge Efterretninger fra Malta var Prindsen af Capua med sin Gemalinde (Penelope Smith) ankommen der den 1de og vilde opholde sig der en Maaned. Som det lader til ere Underhandlingerne med hans Broder, Kongen af Neapel, atter optagne, uden at der dog viser sig Udsigter til noget Resultat, da Prindsen ikke vil antage de Betingelser, der kan bevare hans Gemalinde de Titler, der tilkomme hende ifølge hendes Ægteskab med ham, men Kongen i den Henseende viser sig utilbøielig til Concession.
Odense Adresse-Contoirs Efterretninger, 1846-01-29
Rusland. Fra Trapezunt skrives: Vi have Efterretninger fra Kaukasus af 30 Novbr. J Stedet for 15,000 Mand Forstærkning, som Fyrst Woronzow havde forlangt, sendte Krigsministeren Tichernitschewham blot 8000 Mand, fordi Rekrutudskrivningen paa Grund af den ved Kartoffelsygdommen og Hungersnøden foranledigede sørgelige Tilstand i Landet var bleven formindsket med en Trediedeel. Disse 8000 Mand, som ere ankomne til Stavropol, ere ikke tilstrækkeligen til at udfylde de ved Sygdomme og det sidste Feldttog opstaaede Huller. Efter al Sandsynlighed vil Aaret (1845) hengaae, uden at Russerne foretage noget alvorligt Feldttog. Schampl har opslaaet sin Bolig i Landsbyen Weden, som ligger midt i tykke Skove i Distriktet Tschekenz i det store Tichetschnaja, Østen for Argazdalen og i en fastere Stilling end Dargo. - Jfølge Beretninger fra Tauris ligger Schahen af Persien for Døden. Efter at han længe havde liidt af Gigt, havde han allerede i flere Uger næsten været aldeles lam. Kun hans Storvizir havde Adgang til ham. Man troer almindeligt, at hans Død vil fremkalde en fuldkommen Opløsning i dette Land.
Odense Adresse-Contoirs Efterretninger, 1846-01-29
Under Keiserens Fraværelse har, som bekjendt, Storfyrsttronfølgeren ledet Statsstyrelsen og er paa Grund af sin udviste Dygtighed nu af sin ophøiede Fader bleven udnævnt til Ridder, af den apostellige Fyrst Wladimirs Ordens første Klasse.
Odense Adresse-Contoirs Efterretninger, 1846-01-29
Norge. Det nordamerikanske Blad, Nyyork=Herald omtaler Ole Bulls Afreise fra Fristaterne saaledes: "Denne berømte norske Violinist er ifærd med at forlade vore Kyster efter et Ophold hos os af lidt over to Aar, i hvilken Tid han har været heldigere og høstet mere bifald end der nogensinde har været viist nogen Kunstner. Han vil seile idag (3 Decbr.) med det skjønne Paketskib "Baltimore til Havre i Frankrig og derfra vil han gaae til Paris, Hovedstaden, for i de europæiske Hovedstæder at aabne en Løbebane, der udentvivl vil blive ligesaa glimrende, som hans Reise i de forenede Stater. - Ved at see tilbage paa hans Ophold i de foreenede Stater forhauses vi ved den umaadelige Furore af bifald og Popularitet, som ledsagede ham hvor han gik, og fornemmelig ved at dette kunde vare i to Aar. Han gav sin første Koncert i de forenede Stater i Park theatret i denne By den 23 November 1843, og Huset, var overfyldt. Han gav ialt sex i Parken, og hans Venner og Beundrere fandt det raadeligt for ham at give sin næste Række af Koncerter i Tabernaklet, en Bygning, der er istand til at rumme sine tre til fire Tusinde Personer. Han gjorde det, og i flere Aftener var den Bygning ligeledes overfyldt af hans Beundrere.
Odense Adresse-Contoirs Efterretninger, 1846-01-29
Ved een Leilighed spillede han for syv Tusinde Personer, for det amerikanske Jnstitut i Niblos's Have. Fra New York reiste Ole Bull over hele de forenede Stater, Canada og de fornemste Øer af Vestindien, og paa ethvert Sted han besøgte nød han samme bifald og Yndest, den samme Enthusiasme i den offentlige Følelse. J Sandhed, hans hele Reise var aldeles uden Lige. Han reiste over 100,000 Mile (engelske, eller 14,000 norske) i dette Land og gav Koncerter i enhver By af Betydenhed og uden Undtagelse med det største Held. Fra hans første Landing indtil hans sidste Afskedskoncert i denne By gav han omtrent 200 Koncerter, af hvilke nogle indbragte ham et Overskud af 300 Dollars, imedens andre steg op til 3000 Daler, som de i Staden Nyyork; men ansættende samtlige 200 Koncerter til 400 Daler hver, modtog han for sit Spil her i Landet i to Aar den uhyre Sum af 80,000 Daler. Foruden at han viste sit Talent som Musicus har han ogsaa viist sig som Phillantropist ved at give Koncerter til Bedste for velgjørende Jndretninger hele Landet igjennem, hvorved de erholdt en Sum af 20,000 Daler, og han har betalt til Musici og Andre for Accompagnements over 15,000 Daler.
Odense Adresse-Contoirs Efterretninger, 1846-01-29
Ogsaa i musikalske Kompositioner har han ikke været ørkesløs og har viist sig at besidde et Talent af høi Rang. Da han havde besøgt dette Lands Naturmærkværdigheder - Mammouthulen i Kentucky, Niagara fossen og reist over de eensomme Prairier - gav hans kontemplative Sind det overvældende Jndtryk af deres Storhed Luft i Kompositionen af "Solitude of the Prairie, "Niagara, "Psalm of David," og "The Memor of Washington, som han siden spillede paa sit Favoritinstrument med Orchesteraccompagnement, til Tusinders Hjerters Henrykkelse. J Vestindien komponerede han ligeledes sin "Recuerdos de la Habanna" og Agraco Cubano" som modtoges med de samme Beviis paa Beundring, der karakteriserede hans øvrige Kompositioner. Han komponerede ogsaa mange Phantasier uden Accompagnement. - Jngen Kunstner, som nogensinde har besøgt vore Kyster, har modtaget saamegen Hyldest. Digte bleve skrevne til ham i Aviserne, og Gulddaaser, Medailler, Juveler &c. præsenteredes ham af forskjellige Korporationer. Jsandhed hans hele mærkværdige Reise var aldeles uden Exempel i Glands og Udmærkelse. Da han kom fra den nordligste Deel af Europa, Vodins eller Odins Fødeegn, den nordiske Skialdekunsts Hjem, søgte Folket ham og betragtede ham virkelig som Jncarnationen af hiin nordlige Guddom. Heller ikke svandt Trylleriet tilsidst men vedligeholdtes uafbrudt indtil han tog Afsked i Tabernaklet for kort Tid siden, ved hvilken Leilighed den Bygnings Evner bleve prøvede til det yderste, og ved Slutningen, da han skred frem for at byde det amerikanske Folk Farvel, hentydede han saa kort og pathetisk til hans Ophold her, hans Lykke og hans Sorg ved Afskeden, at der saaes mange Damer i Taarer; en ung Dame var saa angreben, at hendes Fader maatte føre hende ud af Huset."
Odense Adresse-Contoirs Efterretninger, 1846-01-29
Sverrig. Man erfarer i Stokholm med særdeles Tilfredshed, at Hovedstaden snart kan blive deelagtig i en Fordeel, som andre Hovedstæder (dog ikke den norske) alt længe have besiddet, og som ansees befordrende for Dannelsen, nemlig offentlige Forelæsninger eller Aftenunderholdninger for Videnskab og skjøn Kunst.
Odense Adresse-Contoirs Efterretninger, 1846-01-29
Det berettes nemlig, at Dhrr. Baron Berzelius og Professorerne Wahlberg og Seelander allerede, efter en af Hs. Maj. Kongen given Anledning, have havt Audients hos Høistsamme for at overlægge om denne Sag og at den med Beredvillighed er bleven omfattet. Ligeledes have nogle af Hovedstadens Læger fattet den Tanke at berede lignende Aftenunderholdninger for de Klasser af Hovedstadens Jndvaanere, som blot om Helligdagen have Frihed.
Odense Adresse-Contoirs Efterretninger, 1846-01-29
Det kgl. Samfund for Udgivelse af "Handskriftar rørande Skandinaviens Historia, har atter sluttet en Deel, den 27de, af sine Samlinger. Den indeholder Dokumenter af stor Vigtighed for Sverrigs Historieforskning, f. Ex. Kong Erik XIV's Forordning om Sverrigs Styrelse, ifald han ved Giftermaal med Dronning Elisabeth blev Konge i Engelland; samme Konges Jnstruktioner for Regjeringen i Stokholm, under hans Fraværelse i Krigen Aar 1563 og 1565; Fortsættelse af Axel Oxenstjernas Brevvexling med det svenske Rigsraad; Breve og Dokumenter vedkommende Carl Gustafs Frieri til Dronning Christina; Dokumenter oplysende Sverrigs indre Tilstand under Kong Carl Xll's Ophold i Tyrkiet m.m. Grev de Geer, den største Brugseier i Upsala og Stokholms Lehn har foruden de høist betydelige Summer, hvormed han har maattet understøtte sine egne Underhavende, tegnet sig for 3000 Rd. Bco til de Nødlidende.
Odense Adresse-Contoirs Efterretninger, 1846-01-29
Fædrelandet. Offentlige Foranstaltninger. Under 10 ds. er Kjøbmand M. T. Schmidt i Kiel anerkjendt som kgl. storbrittannisk Viceconsul for Kiel og sammes Distrikt, og Kjøbmand D. Branmann i Helligenhafn som kgl. svenske norsk Viceconsul i Heiligenhafn. Leon Duvoir Leblaane & Comp. i Paris have paa de for udelukkende Bevillinger sædvanlige Vilkaar erholdt 5 Aars Eneret i Kongeriget Danmark og Hertugdømmerne Slesvig og Holsteen til at forfærdige Opvarnings- og Tørringsapparater af den af dem for det kgl. General-Toldkammer- og Commerce-Collegium anmeldte Beskaffenhed.
Odense Adresse-Contoirs Efterretninger, 1846-01-29
Høiesteret har den 26 de afsagt Dom i Sagen imod Peder Madsen, der tiltales for Løsgængeri. Ved Svendborg Amts Overpolitirets Dom af 24 Novbr. 1845 er Tiltalte idømt 8 Maaneders Arbeide i Tvangs arbeidsanstalten i Odense samt en Mulkt af 10 Rbd. til Grevskabet Muckadells Birks Politikasse. Ved Grevskabet Muckadells Birks Politirets Dom af 8 Octbr. f. A. er Tiltalte ligeledes anseet med 8 Maaneders Arbeide i Tvangsarbeidsanstalten i Odense, hvorimod den ham idømte Mulkt af 10 Rbd. er tillagt Anholderen Sognefoged Niels Rasmussen Viben. – Dom. Peder Madsen bør hensættes i Fængsel paa Vand og Brød i 3 Gange 5 Dage. J Henseende til Sagens Omkostninger bør Overpolitirettens Dom, forsaavidt paanket er, ved Magt at stande. J Salarium til Justitsraad Liebenberg for Høiesteret betaler Tiltalte 10 Rbd.
Odense Adresse-Contoirs Efterretninger, 1846-01-29
Efterretning om ledige geistlige Embeder og de samme paahvilende Byrder: Sognekaldet ved Helliggeistes Menighed i Kjøbenhavn, nye Ansættelse 767 Rbd., har nu følgende Jndtægter: 1) Andeel i Præstepengene 900 Rbd. 2) Huusleiepenge 300 Rbd. 3) Af den Getrøierske Stiftelse 75 Rbd. 4) Af det Seidelinske Legat 8 Rbd. 5) Ministerispenge 46 Rbd. 6) Nytaarsofferet anslaaes til 200 Rbd. 7) Jndtægt ved Confirmationer 340 Rbd. 8) Ved Brudevielser 250 Rbd. 9) Ved Begravelser 210 Rbd. 10) Ved Barnedaab 200 Rbd. Tilsammen2529 Rbd. Expenserne beløbe sig til c. 21 Rbd. I Pension til en Formand i Embedet svares 400 Rbd. og til en afdøde Formands Enke 200 Rbd.; desuden udredes Løn til Catecheten.
Odense Adresse-Contoirs Efterretninger, 1846-01-29
Blandinger. J Løverdags (see Gaarsavisen!) modtog i Kjøbenhavn Bestyrelsen for den borgerlige Læseforening følgende Skrivelse: "Da det, efter hvad jeg har bragt i Erfaring, skal være paatænkt, at der i den borgerlige Læseforenings Forsamling i Aften skal afholdes et Foredrag af Skolelærer Gleerup over Bondebevægelserne, deres Grunde og Betydning, skulde jeg, under Forudsætning af, at dette er rigtigt, herved i Henhold til det kongelige danske Cancellies Circulairskrivelse af 8 Novbr. f. A. tjenstligst have Bestyrelsen for bemeldte Forening paalagt at drage Omsorg for, at et Foredrag over saadant Æmne ikke finder Sted i Selskabet. - For Modtagelsen af nærværende Skrivelse, for hvis Efterlevelse jeg maa gjøre Bestyrelsen ansvarlig, udbedes Tilstaaelse meddeelt paa den hosfølgende Gjenpart.
Odense Adresse-Contoirs Efterretninger, 1846-01-29
Kjøbenhavns Politikammer den 24 Jan. 1846. Bræstrup. Det vil af hele Landet med Forbauselse heraf erfares, at Politidirecteuren i Kjøbenhavn, Conferentsraad Bræstrup, der ellers er en Mand, som nok veed, hvad han gjør, har dristet sig til at give det ikke lovhjemlede Cancelliecirculaire af 8 Novbr. f. A. om Bondeforsamlinger, angaaende Bondestandens Retsforhold en saa udvidet Fortolkning, at han har benyttet det til at forbyde et Møde af Jndvaanere i Kjøbenhavn i den borgerlige Læseforening, fordi der var bestemt at holdes et Foredrag over Bondebevægelserne. Det er godt, at Kjøbenhavns Borgere blive overbeviste om, at de ligesaa vel ere undergivne Embedsmændenes Vilkaarlighed som de Mennesker, der boe udenfor Stadens Porte, og at de ligesaavel som disse savne garanterede Retsmidler til at forsvare sig imod et saadant Jndgreb i deres naturlige Forsamlingsret. Det er gavnligt for Udbredelsen af Bevidstheden om vor sande Tilstand her i Landet, at Folk komme til at føle, at Alt, hvad de faae Lov til at foretage sig, er af Politimesterens Naade". (Fædrel.)
Odense Adresse-Contoirs Efterretninger, 1846-01-29
Theologisk Embedsexamen: H. Münster og K. Knudsen landabilis.
Odense Adresse-Contoirs Efterretninger, 1846-01-29
Om Roeskilde Politi hedder det i Berl. Tid. Den senere Tids Begivenheder i og ved denne Kjøbstad – nogle voldsomme Optrin i Værtshuse, paa Gaderne, Overfald paa Landeveiene, Jndbrud, som deels ere blevne forsøgte, deels udførte – have foranlediget en Ordning hersteds, som neppe vil være uden gavnlig Virkning. Vægternes Antal er bleven forøget indtil 5 og med Taarnvægteren 6; deres Lønning er bleven forbedret, og yngre kraftfulde Mænd ere antagne. Natlige Patrouiller ville blive præsterede af Byens Vagt corps og Politiet. Og endelig have 10 kraftfulde Borgere dannet en borgerlig Politiforening, hvis Hensigt er at yde Politimesteren Assistance, naar han behøver en større physisk Kraft end den, som haves med Byens Politibetjente. Disse Borgere forsynes med Polititegn, og Foreningen er, under Politimesterens Styrelse, underkastet visse Vedtægter."
Odense Adresse-Contoirs Efterretninger, 1846-01-29
Fra Nykjøbing paa Falster skrives: Vi have oftere hørt den paa Gjedser ansatte Lods Christian Mogensen omtale som en særdeles flink Sømand, der ved flere Leiligheder har givet de Søfarende Prøver paa sin Kjækhed, Dygtighed og Ufortrødenhed i sit Kald. Exempelviis skulle vi her anføre et Par Facta: J afvigte Efteraar opdagede Chr. Mogensen en Eftermiddag, under en forryggende Storm, ud for Gjedser en Skonnert, som var i yderste Fare for at strande. Uagtet det haarde Veir, kastede han sig med to andre Mænd, Landsbyhaandværkere, aldeles usøvante Folk, øieblikkelig i Lodsbaaden, og naaede endnu i Tide Skibet, som uden hans Bistand sikkert vilde været tabt. Stormen var saa hæftig, at hans Baad blev reven bort, saa han maatte gaae med Skonnerten til Kiel. Skibet var fra Rusland. – For nogen Tid siden stødte et Slupskib paa Gjedser Rev og sank. Mandskabet svævede i den største Fare for at omkomme. Med flere Gjedserboere, der næsten alle vare usøvante, kæmpede C. Mogensen i 4 Timer mod Bølgerne, for at frelse de Skibbrudnes Liv, og det skyldes afgjort hans ufortrødne Jver og kraftige Opmuntringer til sine Hjælpere, at disse ædle Bestræbelser omsider kronedes med Held. - Det er os ikke bekjendt, at denne brave Mand har nydt nogen saadan Paaskjønnelse af sin Virksomhed, som især kunde ansees ønskelig. Man tør imidlertid antage, at den ikke vil udeblive, da det sikkert maa være hans Foresatte en meget behagelig Pligt, at virke for, at en Mand, der røgter et saa vigtigt, farefuldt og møisommeligt Kald paa en saa hæderlig Maade, bliver saaledes belønnet, at hans Jver ikke under Opoffrelser og Savn skal kjøl nes, og at Andre tillige kunne finde sig kraftigen opmuntrede til at efterligne ham.